**Dodatok kolektívnej zmluvy č. 1**

Uzatvorenej dňa 27.2.2019 medzi zmluvnými stranami :

Základnou organizáciou Odborového zväzu pracovníkov školstva a vedy na Slovensku pri Spojenej škole, Športovcov 1461/17, 020 01 Púchov, zastúpenou Bc. Máriou Medňanskou, splnomocnencom na kolektívne vyjednávanie a uzatvorenie kolektívnej zmluvy podľa čl. 3 ods. 5 stanov základnej organizácie a na základe plnomocenstva zo dňa 8.2.2021 ZO OZ PŠaV pri Spojenej škole Púchov (ďalej Odborová organizácia).

a

Spojenou školou so sídlom v Púchove, Športovcov 1461/17, IČO: 34058991, zastúpenou Mgr. Vierou Turzovou, riaditeľkou školy (ďalej Zamestnávateľ).

Zmluvné strany sa dohodli na doplnení kolektívnej zmluvy:

**Zásady pre tvorbu a použitie sociálneho fondu**

**Článok 1**

 ***Všeobecné ustanovenia***

1. Tieto zásady upravujú tvorbu, použitie, podmienky čerpania, rozpočet a zásady hospodárenia s prostriedkami SF v zmysle zákona č. 152/1994 Z.z. v znení neskorších predpisov u zamestnávateľa.
2. V priebehu roka sa môže rozpočet v jednotlivých položkách upravovať podľa potrieb zamestnancov po odsúhlasení zamestnávateľom a Odborovou organizáciou.
3. Nevyčerpané finančné prostriedky SF prechádzajú do nasledujúceho obdobia.
4. Prostriedky SF sa vedú na samostatnom účte zamestnávateľa č.ú. SK90 8180 0000 0070 0009 82030. Na tento účet sa prostriedky prevádzajú vo výške 1/12 do 15 dní kalendárneho mesiaca vo forme preddavkov z predpokladaného ročného základu na určenie povinného prídelu. Zúčtovanie povinného prídelu vykoná zamestnávateľ najneskôr do konca druhého mesiaca v nasledujúcom kalendárnom roku.
5. Zamestnávateľ je povinný odsúhlasiť všetky výdavky zo SF s Odborovou organizáciou.
6. Za dodržiavanie pravidiel o hospodárení so SF je zodpovedný poverený zamestnanec zamestnávateľa p. Marta Divinská a predseda odborovej organizácie.

**Článok 2**

**Zásady pre tvorbu a použitie sociálneho fondu**

***Rozpočet sociálneho fondu***

*1.*Predpokladaný príjem sociálneho fondu na rok 2022:

* 1. povinný prídel vo výške 1,05%........................................................................4 990,- €
	2. zostatok SF z predchádzajúceho roka.............................................................. 3961,- €

 Spolu: 8951,- €

2. Výdavky zo sociálneho fondu na rok 2022:

 a) dlhodobo chorý/viac ako 6 mesiacov....................................................................300,- €

b) finančný príspevok na regeneráciu síl (občerstvenie MDŽ, Deň učiteľov, koniec

 školského roka) ..................................................................................................2 100,- €

* 1. kultúrne a spoločenské podujatia ( Vianoce, výlet, autobus, divadlo, športové

 podujatia) ..........................................................................................................1 551,- €

 d) stravovací príspevok na obed.......................................................................... 4 900,- €

 e) sociálna výpomoc nenávratná (úmrtie manžela, manželky, narodenie dieťaťa, živelná

 pohroma,.............................................................................................................. 100,- €

 Spolu: 8 951,- €

V Púchove 21. 2. 2022

............................................................ ................................................

 Bc. Mária Medňanská Mgr. Viera Turzová

 predsedkyňa ZO riaditeľka školy

**Dodatok kolektívnej zmluvy č. 2**

**Upravuje sa znenie článku 18**

Zamestnávateľ sa zaväzuje prispievať na stravovanie všetkým zamestnancom zo sociálneho fondu v zmysle § 152/1994 Z.z. o sociálnom fonde v znení neskorších predpisov v sume

 0,60 € na jedno hlavné jedlo v čase prítomnosti zamestnanca na pracovisku.

V Púchove 21. 2. 2022

............................................................ ..........................................................

 Bc. Mária Medňanská Mgr. Viera Turzová

 predsedkyňa ZO riaditeľka školy

**Dodatok kolektívnej zmluvy č. 3**

**Dopĺňa sa Článok č. 7**

 **Príplatok za zmennosť**

Zamestnávateľ vyplatí zamestnancovi pracujúcemu v dvojzmennej prevádzke príplatok za zmennosť mesačne v sume 5% platovej tarify prvého platového stupňa prvej platovej triedy základnej stupnice platových tarif uvedenej v prílohe č. 3 OVZ /§ 13 OVZ/.

**Výkonnostný príplatok**

Zamestnávateľ sa zaväzuje využívať účel výkonnostného príplatku pre zamestnanca, ktorý vykonáva pracovné činnosti remeselné, manuálne alebo manipulačné s prevahou fyzickej práce, na ocenenie množstva práce v spojitosti s kvalitou výsledku práce. Tým nie je dotknutá možnosť priznať mu aj osobný príplatok podľa § 10 OVZ.

Na účel poskytnutia výkonnostného príplatku vyčlení zamestnávateľ v rozpočte finančné prostriedky vo výške najmenej 15% zo súhrnu hrubých miezd alebo platov zúčtovaných zamestnancom na výplatu za kalendárny rok.

**Práca nadčas - čerpanie náhradného voľna**

Zamestnávateľ vyplatí zamestnancovi za hodinu práce nadčas hodinovú sadzbu jeho funkčného platu zvýšenú o 30%, a ak ide o deň nepretržitého odpočinku v týždni zamestnávateľ vyplatí zamestnancovi za hodinu práce nadčas hodinovú sadzbu jeho funkčného platu zvýšenú o 60%. Ak zamestnanec prácu nadčas vykonáva v noci, v sobotu, v nedeľu alebo vo sviatok, patria mu aj príplatky podľa ods. 8, 9 a 10 tohto článku /§ 19 OVZ/.

Možnosť čerpania práce nadčas sa predlžuje na 4 mesiace.

V Púchove 21. 2. 2022

............................................................ ................................................

 Bc. Mária Medňanská Mgr. Viera Turzová

 predsedkyňa ZO riaditeľka školy